CELEX: 62017CN0096
Language: el
Date: 2017-02-22 00:00:00
Title: Υπόθεση C-96/17: Αίτηση προδικαστικής αποφάσεως την οποία υπέβαλε το Juzgado de lo Social de Terrassa (Ισπανία) στις 22 Φεβρουαρίου 2017 — Gardenia Vernaza Ayovi κατά Consorci Sanitari de Terrassa

15.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/20
            
         Αίτηση προδικαστικής αποφάσεως την οποία υπέβαλε το Juzgado de lo Social de Terrassa (Ισπανία) στις 22 Φεβρουαρίου 2017 — Gardenia Vernaza Ayovi κατά Consorci Sanitari de Terrassa
   (Υπόθεση C-96/17)
   (2017/C 151/26)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Social de Terrassa
   
      Διάδικοι στην υπόθεση της κύριας δίκης
   
   
      Ενάγουσα: Gardenia Vernaza Ayovi
   
      Εναγόμενη: Consorci Sanitari de Terrassa
   
      Προδικαστικά ερωτήματα
   
   
               1)
            
            
               Περιλαμβάνονται στην έννοια «συνθήκες απασχολήσεως» της ρήτρας 4, παράγραφος 1, της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP (1), οι έννομες συνέπειες τις οποίες προβλέπει η έννομη τάξη για την περίπτωση του χαρακτηρισμού απολύσεως για πειθαρχικούς λόγους ως παράνομης, και ιδίως οι έννομες συνέπειες κατά το άρθρο 96, παράγραφος 2, του Real Decreto Legislativo (βασιλικό νομοθετικό διάταγμα) 5/2015, της 30ής Οκτωβρίου, por el que se aprueba el texto refundido de la Ley del Estatuto Básico del Empleado Público (για την έγκριση του κωδικοποιημένου κειμένου του νόμου περί του βασικού καθεστώτος των εργαζομένων του Δημοσίου);
            
         
               2)
            
            
               Συνιστά κατάσταση όπως η προβλεπόμενη στο άρθρο 96, παράγραφος 2, του Real Decreto Legislativo 5/2015, της 30ής Οκτωβρίου, por el que se aprueba el texto refundido de la Ley del Estatuto Básico del Empleado Público, κατά την οποία η απόλυση για πειθαρχικούς λόγους μόνιμου εργαζομένου που απασχολείται στη Δημόσια Διοίκηση συνεπάγεται πάντα την επαναπρόσληψή του εφόσον κριθεί καταχρηστική —παράνομη—, ενώ, αν πρόκειται για εργαζόμενο αορίστου —ή ορισμένου— χρόνου που ασκεί τα ίδια καθήκοντα με τον μόνιμο εργαζόμενο, παρέχεται δυνατότητα μη επαναπροσλήψεώς του με αντάλλαγμα αποζημίωση, δυσμενή διάκριση κατά τη ρήτρα 4, παράγραφος 1, της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP;
            
         
               3)
            
            
               Υπό τις περιστάσεις που εκτίθενται στο προηγούμενο ερώτημα, δικαιολογείται άνιση μεταχείριση όχι υπό το φως της οδηγίας αλλά υπό το φως του άρθρου 20 του Χάρτη των Θεμελιωδών Δικαιωμάτων της Ευρωπαϊκής Ένωσης;
            
         
      (1)  
         ΕΕ 1999, L 175, σ. 43
      .